### Защо не трябва да отстраняваме EGR клапана?



Мненията по въпроса за и против наличието на EGR клапан в автомобила са противоречиви. Много водачи смятат, че EGR клапана намалява мощността на двигателя, неговата динамичност и повишава разхода на гориво.


Това не е съвсем вярно. Един изправен EGR клапан оказва благоприятно влияние на работата на двигателя в определени режими. Двигателят работи по-тихо и меко. Съвременните автомобили са конструктивно разчетени за работа с EGR клапан и отстраняването му оказва влияние както на работата на двигателя, така и на живота на системите.


Наличието на EGR е програмно подсигурено в компютъра на автомобила и всяко отстраняване или неизправност ще доведе до грешка в него, а в някои случаи и до преминаване в авариен режим на автомобила.


С клапан за рециркулация на отработените газове са оборудвани всички автомобили, отговарящи на Европейските норми он Евро 2 до **Евро 6**, които са залегнали в изискванията за **Годишен технически 
преглед** на автомобилите не само у нас, но и в цяла Европа. Без покриването на този **Евростандарт** , автомобилът не може да премине **ГТП**.


По - важно е да се извършва добро техническо обслужване и поддържане на клапана и целия изпускателен колектор. Периодичното профилактично почистване с добавки и използването на качествено гориво, както и изправните запалителна и горивна система на автомобила ще гарантират стабилна работа на EGR клапана и двигателя за дълго 
време и ще ви спестят средства и време за ремонт.


